ᱠᱳᱴᱴᱟᱭᱚᱢ ᱨᱮᱞᱣᱮ ᱥᱴᱮᱥᱚᱱ

ᱠᱳᱴᱴᱟᱭᱚᱢ ᱨᱮᱞᱣᱮ ᱥᱴᱮᱥᱚᱱ (ᱥᱴᱮᱥᱚᱱ ᱠᱳᱰ: KTYM) ᱫᱚ ᱮᱛᱚᱢ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱨᱮᱞᱣᱮ ᱰᱤᱵᱤᱡᱚᱱ ᱨᱮ NSG-3 ᱛᱷᱚᱠ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱠᱮᱨᱚᱞ ᱯᱚᱱᱚᱛ ᱨᱮᱱᱟᱜ ᱠᱳᱴᱴᱟᱭᱚᱢ ᱨᱮ ᱢᱮᱱᱟᱜᱼᱟ ᱾ ᱠᱳᱴᱴᱟᱭᱚᱢ ᱫᱚ ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱟᱨ ᱮᱨᱱᱟᱠᱩᱞᱚᱢ ᱛᱟᱞᱟ ᱨᱮ ᱢᱤᱫᱴᱟᱹᱝ ᱠᱟᱹᱢᱤᱭᱟᱱ ᱨᱮᱞ ᱰᱟᱦᱟᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ NSG 3 ᱛᱷᱚᱠ ᱨᱮᱱᱟᱜ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱥᱴᱮᱥᱚᱱ ᱠᱷᱚᱱ ᱱᱟᱶᱟ ᱫᱤᱞᱞᱤ, ᱢᱩᱢᱵᱟᱭ, ᱪᱮᱱᱱᱟᱭ, ᱵᱮᱝᱜᱟᱞᱩᱨᱩ, ᱦᱟᱭᱫᱨᱟᱵᱟᱫᱽ, ᱠᱚᱭᱟᱢᱵᱟᱴᱩᱨ, ᱵᱷᱚᱯᱟᱞ, ᱯᱩᱱᱮ ᱟᱨ ᱢᱟᱝᱜᱽᱞᱳᱨ ᱞᱮᱠᱟᱱ ᱫᱤᱥᱚᱢ ᱨᱮᱱᱟᱜ ᱟᱭᱢᱟ ᱢᱩᱬ ᱥᱚᱦᱚᱨ ᱠᱷᱚᱱ ᱫᱤᱱᱟᱹᱢ ᱦᱤᱞᱚᱜ ᱡᱚᱲᱟᱣ ᱟᱠᱟᱱ ᱟᱹᱰᱤ ᱟᱭᱢᱟ ᱡᱷᱟᱹᱞ ᱥᱟ:ᱜᱤᱧ ᱨᱮᱱᱟᱜ ᱨᱮᱞ ᱥᱮᱵᱟ ᱢᱮᱱᱟᱜᱼᱟ ᱾ ᱥᱤᱧᱚᱛ ᱨᱮᱱᱟᱜ ᱢᱩᱪᱟᱹᱫ ᱫᱷᱟᱨᱮ ᱠᱚ ᱥᱟᱶ ᱡᱚᱲᱟᱣ ᱟᱠᱟᱱ ᱴᱨᱮᱱ ᱠᱚᱫᱚ ᱡᱟᱹᱢᱢᱩ ᱛᱚᱵᱤ, ᱰᱤᱵᱽᱨᱩᱜᱚᱲ ᱮᱢᱟᱱ ᱥᱴᱮᱥᱚᱱ ᱞᱮᱠᱟᱛᱮ ᱦᱚᱸ ᱥᱮᱱᱚᱜᱼᱟ ᱾ ᱥᱟᱵᱽᱨᱤᱢᱟᱞᱟ ᱢᱚᱱᱫᱤᱨ ᱥᱮᱴᱮᱨᱚᱜ ᱞᱟᱹᱜᱤᱫ ᱛᱮ ᱱᱚᱣᱟ ᱫᱚ ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱛᱟᱞᱢᱟ-ᱮᱨᱱᱟᱠᱩᱞᱚᱢ ᱰᱟᱦᱟᱨ ᱨᱮᱱᱟᱜ ᱟᱹᱰᱤ ᱠᱟᱹᱢᱤᱭᱟᱱ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱠᱳᱴᱴᱟᱭᱚᱢ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱟᱵᱽᱨᱤᱢᱟᱞᱟ ᱢᱚᱱᱫᱤᱨ, ᱵᱟᱜᱟᱢᱚᱱ, ᱠᱩᱢᱟᱨᱠᱳᱢ, ᱤᱞᱤᱠᱚᱞ ᱠᱚᱞᱞᱩ – ᱦᱟᱭ ᱨᱮᱸᱡᱽ, ᱥᱮᱸᱴ ᱟᱞᱯᱷᱳᱱᱥᱚ ᱢᱚᱠᱵᱨᱟ, ᱯᱟᱞᱟ ᱮᱢᱟᱱ ᱯᱟᱥᱮᱱᱡᱚᱨ ᱠᱚ ᱞᱟᱹᱜᱤᱫ ᱢᱤᱫ ᱥᱴᱮᱥᱚᱱ ᱠᱟᱱᱟ ᱾ ᱥᱴᱮᱥᱚᱱ ᱨᱮ ᱱᱤᱛᱚᱜ ᱵᱟᱨᱭᱟ ᱵᱟᱭᱯᱟᱥ ᱯᱞᱮᱴᱯᱷᱚᱨᱢ (᱑ ᱟᱨ ᱒) ᱟᱨ ᱯᱮᱭᱟ ᱴᱟᱨᱢᱤᱱᱟᱞ ᱯᱞᱮᱴᱯᱷᱚᱨᱢ (᱓,᱔ ᱟᱨ ᱕) ᱢᱮᱱᱟᱜᱼᱟ ᱾ ᱡᱚᱛᱚ ᱯᱞᱮᱴᱯᱷᱚᱨᱢ ᱨᱮ ᱒᱔ ᱜᱚᱴᱟᱝ ᱠᱚᱪ ᱢᱮᱱᱟᱜ ᱤᱱᱡᱤᱱ ᱠᱚ ᱥᱮᱞᱮᱫ ᱫᱟᱲᱮᱭᱟᱜᱼᱟ ᱾ ᱥᱴᱮᱥᱚᱱ ᱨᱮ ᱱᱤᱛᱚᱜ ᱢᱤᱫ ᱱᱟᱣᱟ ᱵᱚᱞᱚᱱ ᱫᱩᱣᱟᱹᱨ ᱥᱟᱶᱛᱮ 1A ᱯᱞᱮᱴᱯᱷᱚᱨᱢ ᱨᱮᱱᱟᱜ ᱵᱮᱱᱟᱣ ᱪᱟᱞᱟᱜ ᱠᱟᱱᱟ ᱾ ᱪᱤᱝᱵᱚᱱᱚᱢ ᱠᱷᱚᱱ ᱮᱴᱩᱢᱟᱱᱩᱨ ᱫᱷᱟᱹᱨᱤᱡ ᱵᱟᱨᱭᱟ ᱨᱮᱞ ᱞᱟᱭᱤᱱ ᱯᱩᱨᱟᱹᱣ ᱠᱟᱛᱮ, ᱮᱛᱚᱢ ᱨᱮᱞᱣᱮ ᱫᱚ ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱠᱷᱚᱱ ᱢᱮᱝᱜᱚᱞᱩᱨ ᱫᱷᱟᱹᱨᱤᱡ ᱵᱟᱨᱭᱟ ᱨᱮᱞ ᱞᱟᱭᱤᱱ ᱯᱩᱨᱟᱹᱣ ᱮᱱᱟ ᱾ ᱱᱟᱜᱟᱢ ᱮᱨᱱᱟᱠᱩᱞᱚᱢ ᱟᱨ ᱠᱚᱞᱞᱟᱢ ᱛᱟᱞᱟ ᱨᱮ ᱢᱤᱴᱚᱨ-ᱜᱮᱡᱽ ᱯᱨᱚᱡᱮᱠᱴ ᱨᱮᱱᱟᱜ ᱠᱟᱹᱢᱤ ᱒᱔ ᱰᱤᱥᱮᱢᱵᱚᱨ ᱑᱙᱕᱒ ᱨᱮ ᱮᱛᱚᱦᱚᱵ ᱞᱮᱱᱟ ᱾ ᱮᱨᱱᱟᱠᱩᱞᱚᱢ ᱠᱷᱚᱱ ᱠᱳᱴᱴᱟᱭᱚᱢ ᱫᱷᱟᱹᱨᱤᱡ ᱢᱤᱴᱚᱨ-ᱜᱮᱡᱽ ᱨᱮᱞᱣᱮ ᱞᱟᱭᱤᱱ ᱫᱚ ᱑᱙᱕᱖ ᱥᱟᱞ ᱨᱮ ᱯᱩᱨᱟᱹᱣ ᱞᱮᱱᱟ ᱟᱨ ᱚᱠᱴᱚᱵᱚᱨ ᱑᱙᱕᱖ ᱨᱮ ᱥᱚᱨᱠᱟᱨᱤ ᱞᱮᱠᱟᱛᱮ ᱡᱷᱤᱡ ᱥᱟᱹᱜᱩᱱ ᱞᱮᱱᱟ ᱾ ᱛᱟᱭᱚᱢ ᱛᱮ ᱢᱤᱴᱚᱨ-ᱜᱮᱡᱽ ᱞᱟᱭᱤᱱ ᱫᱚ ᱠᱚᱞᱞᱟᱢ ᱫᱷᱟᱹᱨᱤᱡ ᱵᱟᱲᱦᱟᱣ ᱞᱮᱱᱟ ᱾ ᱑᱙᱕᱘ ᱥᱮᱨᱢᱟ ᱨᱮ ᱟᱨ ᱖ ᱡᱟᱱᱩᱣᱟᱨᱤ ᱑᱙᱕᱘ ᱥᱮᱨᱢᱟ ᱨᱮ ᱱᱚᱣᱟ ᱡᱷᱤᱡ ᱥᱟᱹᱜᱩᱱ ᱦᱩᱭ ᱞᱮᱱᱟ ᱾ ᱞᱚᱠᱥᱟ ᱠᱳᱴᱴᱟᱭᱚᱢ ᱨᱮᱞᱣᱮ ᱥᱴᱮᱥᱚᱱ ᱨᱮ ᱡᱷᱟᱹᱞ ᱥᱟᱺᱜᱤᱧ ᱟᱨ ᱯᱟᱥᱮᱱᱡᱚᱨ ᱴᱨᱮᱱ ᱠᱚ ᱨᱮᱱᱟᱜ ᱪᱟᱪᱞᱟᱣ ᱞᱟᱹᱜᱤᱫ ᱛᱮ ᱯᱞᱮᱴᱯᱷᱚᱨᱢ ᱢᱮᱱᱟᱜᱼᱟ ᱾ ᱥᱴᱮᱥᱚᱱ ᱨᱮ ᱢᱤᱫᱴᱟᱹᱝ ᱨᱮᱞᱣᱮ ᱢᱟᱞ ᱥᱮᱰ ᱦᱚᱸ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱫᱚ ᱒᱐᱑᱙ ᱥᱟᱞ ᱨᱮ ᱨᱟᱹᱯᱩᱫ ᱞᱮᱱᱟ ᱛᱟᱦᱮᱸᱫ ᱾ ᱱᱚᱣᱟ ᱥᱴᱮᱥᱚᱱ ᱫᱚ ᱱᱟᱜᱚᱢᱯᱚᱫᱚᱢ ᱨᱮ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱠᱳᱴᱴᱟᱭᱚᱢ ᱥᱚᱦᱚᱨ ᱠᱷᱚᱱ ᱒.᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱢᱩᱬᱩᱛ ᱠᱳᱴᱴᱟᱭᱚᱢ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱩᱨ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ, ᱱᱚᱣᱟ ᱫᱚ ᱠᱩᱢᱟᱨᱠᱳᱢ ᱞᱮᱠᱟᱱ ᱧᱩᱛᱩᱢᱟᱱ ᱧᱮᱞᱡᱚᱝ ᱴᱷᱟᱶ ᱫᱷᱟᱹᱨᱤᱡ ᱠᱚ ᱥᱮᱴᱮᱨ ᱫᱟᱲᱮᱭᱟᱜᱼᱟ ᱾ ᱠᱚᱴᱴᱟᱭᱚᱢ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱚᱵᱽᱨᱤᱢᱟᱞᱟ ᱫᱷᱚᱨᱚᱢ ᱥᱟᱸᱜᱷᱟᱨᱤᱭᱟᱹ ᱥᱮᱱᱚᱜ ᱞᱟᱹᱜᱤᱫ ᱛᱮ ᱦᱚᱸ ᱵᱮᱵᱷᱟᱨᱚᱜᱼᱟ, ᱢᱮᱱᱠᱷᱟᱱ ᱪᱮᱝᱜᱚᱱᱱᱩᱨ ᱫᱚ ᱥᱚᱵᱽᱨᱤᱢᱟᱞᱟ ᱨᱮᱱᱟᱜ ᱛᱟᱞᱢᱟ ᱠᱟᱱᱟ ᱾ ᱥᱚᱵᱽᱨᱤᱢᱟᱞᱟ ᱫᱷᱚᱨᱚᱢ ᱥᱟᱸᱜᱷᱟᱨᱤᱭᱟᱹ ᱚᱠᱛᱚ ᱨᱮ, ᱯᱚᱱᱚᱛ ᱦᱮᱡ ᱥᱮᱱ ᱨᱮᱱᱟᱜ ᱵᱟᱥ ᱱᱚᱣᱟ ᱥᱴᱮᱥᱚᱱ ᱠᱷᱚᱱ ᱪᱟᱞᱟᱜᱼᱟ ᱾ ᱠᱳᱴᱴᱟᱭᱚᱢ ᱠᱷᱚᱱ ᱮᱛᱚᱦᱚᱵ ᱟᱨ ᱢᱩᱪᱟᱹᱫᱚᱜ ᱠᱟᱱ ᱨᱮᱞᱜᱟᱹᱰᱤ ᱠᱚ ᱱᱤᱞᱟᱢᱵᱩᱨ ᱨᱳᱰ - ᱠᱳᱴᱴᱟᱭᱚᱢ ᱮᱠᱥᱯᱨᱮᱥ (᱑᱖᱓᱒᱕/᱑᱖᱓᱒᱖) ᱱᱟᱜᱚᱨᱠᱳᱭᱞ - ᱠᱳᱴᱴᱟᱭᱚᱢ ᱮᱠᱥᱯᱨᱮᱥ (᱑᱖᱓᱖) - ᱢᱩᱪᱟᱹᱫ ᱠᱳᱴᱴᱟᱭᱚᱢ - ᱮᱨᱱᱟᱠᱩᱞᱚᱢ ᱡᱚᱸᱠᱥᱚᱱ ᱢᱮᱢᱩ / ᱯᱟᱥᱮᱱᱡᱚᱨ ᱠᱳᱴᱴᱟᱭᱚᱢ - ᱠᱚᱞᱞᱟᱢ ᱡᱚᱸᱠᱥᱚᱱ ᱢᱮᱢᱩ / ᱯᱟᱥᱮᱱᱡᱚᱨ ᱢᱩᱬᱩᱛ ᱨᱮᱞ ᱜᱟᱹᱰᱤ ᱠᱚ ᱱᱚᱶᱟ ᱰᱟᱦᱟᱨ ᱛᱮ ᱥᱮᱱᱚᱜ ᱠᱟᱱ ᱢᱩᱬᱩᱛ ᱨᱮᱞᱜᱟᱹᱰᱤ ᱠᱚ: ᱛᱤᱨᱩᱣᱚᱱᱚᱱᱛᱯᱩᱨᱚᱢ - ᱠᱟᱥᱟᱨᱜᱚᱰ ᱵᱚᱱᱫᱮ ᱵᱷᱟᱨᱚᱛ ᱮᱠᱥᱯᱨᱮᱥ ᱠᱚᱪᱩᱵᱷᱮᱞᱤ - ᱞᱳᱠᱢᱚᱱᱭᱟ ᱛᱤᱞᱚᱠ ᱜᱚᱨᱤᱵᱽ ᱨᱚᱛᱷ ᱮᱠᱥᱯᱨᱮᱥ. ᱠᱚᱪᱩᱵᱷᱮᱞᱤ - ᱭᱮᱥᱣᱟᱱᱛᱯᱩᱨ ᱜᱚᱨᱤᱵᱽ ᱨᱚᱛᱷ ᱮᱠᱥᱯᱨᱮᱥ. ᱛᱤᱨᱩᱣᱚᱱᱚᱱᱛᱯᱩᱨᱚᱢ - ᱠᱟᱱᱱᱩᱨ ᱡᱚᱱ ᱥᱚᱛᱟᱵᱽᱫᱤ ᱮᱠᱥᱯᱨᱮᱥ. ᱠᱚᱪᱩᱵᱷᱮᱞᱤ-ᱵᱮᱝᱜᱟᱞᱩᱨᱩ ᱦᱚᱢᱥᱟᱯᱟᱨ ᱮᱠᱥᱯᱨᱮᱥ ᱱᱟᱣᱟ ᱫᱤᱞᱞᱤ - ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱠᱮᱨᱟᱞᱟ ᱥᱩᱯᱚᱨᱯᱷᱟᱥᱴ ᱮᱠᱥᱯᱨᱮᱥ, ᱠᱚᱱᱭᱟᱠᱩᱢᱟᱨᱤ - ᱰᱤᱵᱽᱨᱩᱜᱚᱲ ᱵᱤᱵᱷᱮᱠ ᱥᱩᱯᱚᱨᱯᱷᱟᱥᱴ ᱮᱠᱥᱯᱨᱮᱥ (ᱥᱤᱧᱚᱛ ᱨᱮ ᱟᱹᱰᱤ ᱫᱤᱱ ᱫᱷᱟᱹᱨᱤᱡ ᱪᱟᱞᱟᱜᱟᱜ ᱴᱨᱮᱱ), ᱦᱤᱢᱥᱟᱜᱚᱨ ᱮᱠᱥᱯᱨᱮᱥ, ᱠᱚᱱᱭᱟᱠᱩᱢᱟᱨᱤ - ᱯᱩᱱᱮ ᱮᱠᱥᱯᱨᱮᱥ, ᱚᱢᱨᱤᱛᱷᱟ ᱮᱠᱥᱯᱨᱮᱥ, ᱮᱨᱱᱟᱠᱩᱞᱚᱢ - ᱵᱷᱮᱞᱟᱱᱠᱟᱱᱱᱤ ᱮᱠᱥᱯᱨᱮᱥ, ᱠᱚᱞᱞᱟᱢ - ᱛᱤᱨᱩᱯᱟᱛᱤ ᱮᱠᱥᱯᱨᱮᱥ, ᱯᱟᱞᱟᱨᱩᱵᱤ ᱮᱠᱥᱯᱨᱮᱥ, ᱢᱟᱞᱟᱵᱟᱨ ᱮᱠᱥᱯᱨᱮᱥ, ᱯᱟᱨᱥᱩᱨᱟᱢ ᱮᱠᱥᱯᱨᱮᱥ, ᱨᱟᱡᱽᱭᱚ ᱨᱟᱹᱱᱤ ᱮᱠᱥᱯᱨᱮᱥ, ᱵᱷᱮᱱᱟᱰ ᱮᱠᱥᱯᱨᱮᱥ ᱮᱢᱟᱱ ᱪᱟᱞᱟᱜ ᱠᱟᱱᱟ ᱾ ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ